Rikunarita-ORG/Wikinium huggingface dataset:
# Hor

Nordijski hor
**Hor**, najjednostavnije rečeno, je grupa ljudi koji pjevaju zajedno. Najčešće pod vođstvom dirigenta, članovi hora pjevanjem daju svoj umjetnički izraz. Historijski, porijeklo horova možemo tražiti u tragedijama izvođenim u pozorištu Stare Grčke gdje je hor imao ulogu naratora (smješten van scene i bez direktne uloge u radnji na sceni).

Horovi se pripremaju za izvođenje muzike pjevanjem na probama. Publika horove može čuti na uživo koncertima ili za vrijeme vjerskih službi u nekim religijama. Horovi se mogu baviti pjevanjem na profesionalan način a to znači da su članovi plaćeni za svoj rad u horu. Za razliku od njih, pjevači u amaterskim horovima ne naplaćuju svoj rad.

### Vrste horova

Postoji više vrsta horova. U zavisnosti od sastava razlikujemo:

* **Mješoviti hor** koga čine pjevači i pjevačice.
* **Muški hor** sastavljen isključivo od muškaraca.
* **Ženski hor** čije su članice samo žene.
* **Dječiji hor** u kome pjevaju djevojčice i dječaci.
* Postoje još i **horovi dječaka** i **horovi djevojčica**.

### Glasovi u horu

* Mješoviti hor:
	+ sopran
	+ kontraalt
	+ tenor
	+ bas
* Muški hor
	+ prvi tenor
	+ drugi tenor
	+ bariton
	+ bas bariton
* Ženski (i dječiji hor):
	+ sopran
	+ drugi sopran ili mecosopran
	+ prvi kontaraalt
	+ drugi kontraalt

## Reference
# 24. juni

|  |
| --- |
| * Maj
* **Juni Jul
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |

**24. juni / lipanj (24. 6)** jest 175. dan godine po gregorijanskom kalendaru (176. u prestupnoj godini). Do kraja godine ima još 190 dana.

## Događaji

* 217. p. n. e – Bitka kod Trazimenskog jezera između Hanibala i vojske Rimske republike.
* 1419. - Dubrovačka Republika kupila od Bosne istočni dio Konavala.
* 1509. - Henrik VIII. i Katarina Aragonska okrunjeni za kralja i kraljicu Engleske
* 1812. - Napoleon krenuo na pohod prema Rusiji.
* 1948. - Sovjeti su započeli blokadu zapadnog Berlina.
* 1981. - U Međugorju je prvi put šestero mladih izvijestilo o ukazanju Majke Božije na brdu Crnica.
* 2007. - U Zagrebu se održao Energetski samit jugoistočne Evrope.

## Rođeni

### 19. vijek

* 1866 – Petar Zimonjić, mitropolit hercegovački i kasnije dabrobosanski
* 1896 – Vladimir Vauhnik, oficir Vojske Kraljevine Jugoslavije, vojni ataše i obavještajac u jugoslavenskoj ambasadi u Berlinu

### 20. vijek

* 1916 – Vlada Aksentijević, narodni heroj Jugoslavije
* 1930 – Claude Chabrol, francuski režiser
* 1940 – Ibrahim Halilović, banjalučki muftija
* 1942 – Arthur Brown, američki pjevač
* 1944 – Jeff Beck, britanski gitarist
* 1955 – Vladimir Veličkov, bugarski biatlonac
* 1972 – Eva-Karin Westin, švedska biatlonka.
* 1973 – Irina Kakujeva, bjeloruska biatlonka.
* 1979 – Lenka Faltusová, češka biatlonka.
* 1985 – Žana Novaković, bosanskohercegovačka skijašica
* 1987 – Lionel Messi, argentinski nogometaš

## Umrli

### 20. vijek

* 1908 – Grover Cleveland, američki političar i predsjednik
* 1958 – Max Graf, austrijski muzički historičar, muzički kritičar i publicista
* 1986 – Miroslav Antić, srpski i jugoslavenski pjesnik

### 21. vijek

* 2015 – Stanisław Szczepaniak, poljski biatlonac

## Praznici

## Vanjski linkovi

* Na današnji dan (24. juni), *BBC.co.uk* Arhivirano 26. 12. 2022. na Wayback Machine (en)
* Na današnji dan (24. juni), *nytimes.com* (en)
# Skupština Republike Kosovo

Zgrada Skupštine Republike Kosovo
**Skupština Republike Kosovo** (albanski: *Kuvendi i Republikës së Kosovës*) jest jednodomna skupština i najviši zakonodavni organ Kosova. Prvobitno ga je osnovao UNMIK 2001. godine da bi se obezbijedila "privremena, demokratska samouprava".
17. februara 2008. predstavnici Kosova proglašavaju nezavisnosti Kosova i usvajaju Ustav koji stupa na snagu 15. juna iste godine.

Skupština Republike Kosovo regulirana je Ustavom Kosova i sastoji se od 120 članova od čega se njih 100 bira direktno, putem izbora, dok je preostalih 20 mjesta u Skupštini rezervirano za nacionalne manjine kako slijedi:

* 10 mjesta za predstavnike Srba
* 4 mjesta za predstavnike Roma i Aškalija
* 3 mjesta za predstavnike Bošnjaka
* 2 mjesta za predstavnike Turaka i
* 1 predstavničko mjesto za Gorance.

Albanski jezik je službeni jezik većine ali se u Skupštini koriste i svi jezici manjina kao što su srpski, turski i bosanski, uz simultano tumačenje.

Predsjednik trenutnog saziva Skupštine je Glauk Konjufca iz Samopredjeljenja (LV).

Skupština se nalazi u glavnom gradu Kosova Prištini.

## Izborni rezultati

Prema rezultatima izbora održanih 2017. godine formirana je skupština kako slijedi.

| Partija | Broj glasova | % | Broj mjesta u Skupštini | Ideologija |
| --- | --- | --- | --- | --- |
| Koalicija PANA | 245.646 | 33,74 | 41 | ekonomski liberalizam, albanski nacionalizam |
| Vetëvendosje | 200.138 | 27,49 | 32 | socijalna demokratija, albanski nacionalizam, građanski nacionalizam, direktna demokratija, eEgalitarizam, ujedinjenje Albanije i Kosova |
| LA koalicija | 185.892 | 25,53 | 26 | socijalni konzervatizam, ekonomski liberalizam, albanski nacionalizam |
| Srpska lista | 44.578 | 6,12 | 9 | srpski nacionalizam, politika manjine |
| Manjine | 31.666 | 4,36 | 11 | politika manjine |
| Izvor: KQZ, KQZ, KQZ |

## Također pogledajte

* Predsjednik Skupštine Kosova

## Reference

## Vanjski linkovi

* Službeni sajt Skupštine
# Evropska zajednica za ugalj i čelik

Zastava EZUČ-a
**Evropska zajednica za ugalj i čelik** (skraćeno **EZUČ** ili engleski ECSC od *European Coal and Steel Community*) osnovana je Pariskim ugovorom 18. aprila 1951. godine sa zadaćom da od područja država članica (Belgija, Francuska, SR Njemačka, Italija, Luksemburg i Holandija) stvori jedinstveno tržište za ugalj i čelik. Povod za ujedinjenje bila je inicijativa francuskog ministra vanjskih poslova Roberta Schumana, koji je 1950. godine objavio *Schumanov plan*, čiji je cilj bio onemogućiti daljnji rat između Francuske i Njemačke i to putem integracije industrije koja je bila važna za vođenje rata. Krajnji Schumanov cilj bilo je pomirenje Njemačke i Francuske, ali i razvoj integracijskog evropskog procesa, s krajnjim ciljem ostvarenja evropske federacije.

## Također pogledajte

* Historija Evropske unije

Nedovršeni članak Evropska zajednica za ugalj i čelik koji govori o **Evropskoj uniji** treba dopuniti. Dopunite ga prema pravilima Wikipedije.
# Sančo III od Pamplone

*Don* Sančo, kralj Pamplone, prikazan sa mačem
*Don* **Sančo III** (baskijski *Antso*, španski *Sancho*; o. 990. – 18. oktobra 1035) bio je srednjovjekovni kralj Pamplone i grof Aragonije. Poznat je i kao *Don* **Sančo Garcés** ili kao **Sančo Veliki**. Čini se da je počeo vladati oko 1004. Njegov naslov je bio: "Milošću Božijom, kralj Španije".

*De jure uxoris* (po pravu svoje supruge) Sančo je vladao i Kastiljom, Álavom i Monzónom.

Nakon smrti je pokopan u samostanu San Salvador de Oña.

## Porodica

Sančovi roditelji su bili kralj Pamplone García Sánchez II (sin Sanča II i Urake) i njegova žena Jimena Fernández. Čini se da je García umro oko 1000.

Sančo je postao kralj još kao dječak te su ga savjetovali biskupi, njegova majka i njegova baka Uraka.

Oko 1010. Sančo je oženio Mayor Kastiljsku. Njihovo najstarije dijete je bio sin, kralj García Sánchez III od Pamplone. Njihovo drugo dijete bio je Ferdinand I od Leona; treće dijete je bila kćerka Jimena Sánchez, a četvrto Gonzalo Sánchez.

Sančo i njegova konkubina Sanča de Aibar bili su roditelji kralja Ramira I Aragonskog.

## Reference
# Baskija (autonomna zajednica)

*Ovo je članak o španskoj autonomnoj zajednici Baskiji. Za širi pojam ovog termina pogledajte članak **Baskija**. Za francuski dio Baskije pogledajte članak **Sjeverna Baskija.

| Baskija
País Vasco Euskadi |
| --- |
| Autonomna zajednica |
| ZastavaGrb |
|  Geografski položaj Baskije u Španiji |
| Država |  Španija |
| Glavni grad | Vitoria |
| Vlada |
|  • Predsjednik | Juan José Ibarretxe |
| Površina |
|  • Ukupno | 7.234 km2 |
| Mjesto po površini | 14. |
| Stanovništvo (2012) |
|  • Ukupno | 2.193.093 |
|  • Rang | 7. |
|  • Gustoća | 301,99 /km2 |
| ISO 3166-2 | PV |
| Veb-sajt | www.euskadi.net |

**Baskija** ili **Euskadi** (špan. *País Vasco* ili *Euskadi*, na baskijskom: *Euskal Autonomia Erkidegoa*) je španska autonomna zajednica. Dio je veće teritorije kojeg nazivamo također Baskija, u kojem prebivaju Baski.

Smještena je na krajnjem sjeveru Španije, na obali Atlantskog okeana i graniči s Francuskom, na jugu s La Riojom i Kastiljom i Leónom, na zapadu sa Kantabrijom i na istoku s Navarom.

Baskija je danas priznata u svom Statutu kao nacija. Ona uključuje i historijska područja *Álava* (eu. *Araba*), *Guipúzcoa* (eu. *Gipuzkoa*) i *Vizcaya* (eu. *Bizkaia*), koja se poklapaju s područjima današnjih provincija, koje nose isto ime.

Baskija ima ukupnu površinu od 7.234 km2 te 2.193.093 stanovnika, sa prosječnom gustoćom naseljenosti od 301,99 stan./km2 (stanje 2012.). Glavni grad je Vitoria, u provinciji Álava, gdje je sjedište baskijskog Parlamenta i Vlade.

Baskija je dvojezična. Govori se španskim jezikom, ali oko 45% stanovnika govori još i baskijskim (euskara), koji za razliku od ostalih iberskih jezika ne potiče o latinskog, i jedan je od najstarijih jezika u Evropi. Oba jezika su službena u Baskiji.
# 1757.

|  |
| --- |
| **Godine:**
◄◄ |
◄ |
1753. |
1754. |
1755. |
1756. |
**1757.** | 1758. | 1759. | 1760. | 1761. | ► | ►► |
| **Decenije:**
◄ |
1720-e |
1730-e |
1740-e |
**1750-e** | 1760-e | 1770-e | 1780-e | ► |
| **Vijekovi:**
◄ |
17. vijek |
**18. vijek** | 19. vijek | ► |

1757. u drugim kalendarima| Gregorijanski kalendar | 1757 *MDCCLVII* |
| Ab Urbe condita | 2510 |
| Asirski kalendar | 6507 |
| Bengalski kalendar | 1164 |
| Berberski kalendar | 2707 |
| Budistički kalendar | 2301 |
| Burmanski kalendar | 1119 |
| Bizantijski kalendar | 7265–7266 |
| Kineski kalendar | 丙子年 (Vatreni Pacov) 4453 ili 4393     *— do —* 丁丑年 (Vatreni Vo) 4454 ili 4394 |
| Koptski kalendar | 1473–1474 |
| Diskordijanski kalendar | 2923 |
| Etiopijski kalendar | 1749–1750 |
| Hebrejski kalendar | 5517–5518 |
| Hindski kalendari |  |
|  - *Vikram Samvat* | 1813–1814 |
|  - *Šaka Samvat* | 1679–1680 |
|  - *Kali Juga* | 4858–4859 |
| Holocenski kalendar | 11757 |
| Igbo kalendar | 757–758 |
| Iranski kalendar | 1135–1136 |
| Islamski kalendar | 1170–1171 |
| Julijanski kalendar | Gregorijanski minus 11 dana |
| Korejski kalendar | 4090 |
| Minguo kalendar | 155 prije Tajvana 民前155年 |
| Tajlandski solarni kalendar | 2299–2300 |
| Ova kutija: * pogledaj
* razgovor
* uredi
 |

## Događaji

## 1757. u temama

## Rođeni

* 28. novembar - William Blake, engleski književnik, slikar i grafičar

## Umrli

* 27. mart – Jan Václav Stamic, češki kompozitor i violinista
* 23. juli – Giuseppe Domenico Scarlatti, italijanski barokni kompozitor
* 30. oktobar – Osman III, sultan Osmanlijskog carstva

## Reference

## Vanjski linkovi
# 1853.

|  |
| --- |
| **Godine:**
◄◄ |
◄ |
1849. |
1850. |
1851. |
1852. |
**1853.** | 1854. | 1855. | 1856. | 1857. | ► | ►► |
| **Decenije:**
◄ |
1820-e |
1830-e |
1840-e |
**1850-e** | 1860-e | 1870-e | 1880-e | ► |
| **Vijekovi:**
◄ |
18. vijek |
**19. vijek** | 20. vijek | ► |

1853. u drugim kalendarima| Gregorijanski kalendar | 1853 *MDCCCLIII* |
| Ab Urbe condita | 2606 |
| Asirski kalendar | 6603 |
| Bahá'í kalendar | 9–10 |
| Bengalski kalendar | 1260 |
| Berberski kalendar | 2803 |
| Budistički kalendar | 2397 |
| Burmanski kalendar | 1215 |
| Bizantijski kalendar | 7361–7362 |
| Kineski kalendar | 壬子年 (Vodeni Pacov) 4549 ili 4489     *— do —* 癸丑年 (Vodeni Vo) 4550 ili 4490 |
| Koptski kalendar | 1569–1570 |
| Diskordijanski kalendar | 3019 |
| Etiopijski kalendar | 1845–1846 |
| Hebrejski kalendar | 5613–5614 |
| Hindski kalendari |  |
|  - *Vikram Samvat* | 1909–1910 |
|  - *Šaka Samvat* | 1775–1776 |
|  - *Kali Juga* | 4954–4955 |
| Holocenski kalendar | 11853 |
| Igbo kalendar | 853–854 |
| Iranski kalendar | 1231–1232 |
| Islamski kalendar | 1269–1270 |
| Julijanski kalendar | Gregorijanski minus 12 dana |
| Korejski kalendar | 4186 |
| Minguo kalendar | 59 prije Tajvana 民前59年 |
| Tajlandski solarni kalendar | 2395–2396 |
| Ova kutija: * pogledaj
* razgovor
* uredi
 |

**1853.** (MDCCCLIII) bila je redovna godina koja počinje u subotu po gregorijanskom kalendaru i redovna godina koja počinje u četvrtak po julijanskom kalendaru, 1853. godina naše ere (CE) i godine Gospodnje (AD), 853. godina drugog milenijuma, 53. godina 19. vijeka i 4. godina decenije 1850-ih. Početkom 1853. godine, gregorijanski kalendar je bio 12 dana ispred julijanskog kalendara, koji je ostao u lokalnoj upotrebi do 1923. godine.

## Događaji

* 30. novembar – Rusija u Krimskom ratu uništila tursku flotu ispred crnomorske luke Sinope.

## Rođeni

* 14. mart – Ferdinand Hodler, švicarski slikar
* 16. mart – Heinrich Kayser, njemački fizičar
* 30. mart – Vincent van Gogh, nizozemsko-flamanski slikar
* 2. septembar – Wilhelm Ostwald, njemački hemičar
* 21. septembar – Heike Kamerlingh Onnes, nizozemski fizičar
* 21. decembar – Isolde Kurz, njemačka književnica

Kamerlingh Onnes
## Umrli

* 17. mart – Christian Doppler, austrijski fizičar
* 28. april – Ludwig Tieck, njemački književnik
* 2. oktobar – François Arago, francuski matematičar, fizičar i političar

## Reference

## Vanjski linkovi
# General Electric

General Electric logo
**General Electric** Company (GE) bila je američka multinacionalna korporacija osnovana 1892. godine, registrovaná u saveznoj državi New York i sa sjedištem u Bostonu. Kompanija je imala nekoliko divizija, uključujući vazduhoplovstvo, energetiku, zdravstvo i finansije. Procjenjuje se da je to bila druga kompanija po veličini u svijetu.

GE 2021. godine najavljuje podjelu kompanije na tri odvojena koncerna—GE HealthCare, GE Vernova i GE Aerospace—pri čemu se odjeli za zdravstvo i energiju (Vernova) izdvajaju i kompanija se okreće ka avijaciji rebrendiranjem u GE Aerospace.

2023. GE završava spin-off za GE HealthCare

## Historija

Sama kompanija je nastala spajanjem Edison General Electric Company (osnovane 1890. godine od strane Thomas Alva Edisona) i rivalske Thomson-Houston Electric Company (osnovane 1879. godine od strane Elihu Thomsona i Edwin J. Houstona). Obje kompanije su posjedovale važna patentna prava iz oblasti elektro industrije, što im je omogućavalo dominantan položaj na tržištu, međutim kako se posao širio kompanije su uvidjele da se sve manje isplati da svaka od njih posebno ima kompletan proizvodni program elektro instalacija i uređaja.

1892. godine došlo je do spajanja iniciranog od strane investitora J. P. Morgana u General Electric Company.

## Reference

## Vanjski linkovi

* Službena stranica kompanije Arhivirano 5. 4. 2007. na Wayback Machine
# Baruch Spinoza

| Benedikt de Spinoza |
| --- |
|  |
| Rođenje |  (1632-11-24) 24. novembar 1632. Amsterdam, Holandija |
| Smrt | 21. februar 1677(1677-02-21) (44 godine) Den Haag, Holandija |

**Benedikt de Spinoza** (1632-1677), holandski filozof koga su njegovi sinagoški svećenici nazvali Baruh Spinoza bio je znan i kao *Bento de Spinoza* ili *Bento d'Espiñoza* u društvu u kojem je odrastao. Sa Rene Dekartom i Gotfridom Lajbnicom, bio je jedan od najvećih racionalista filozofije sedamnaestog vijeka. On je često nazivan osnivačem modernog biblijskog kriticizma. Njegovo najveće djelo je "Etika". U ljeto 1656, jevrejska zajednica ga je ekskomunicirala (izbacila iz vjere) radi njegovih tvrdnji da je Bog mehanizam prirode i univerzuma, i da je Biblija metaforičko i alegorijsko djelo kojem je zadatak da uči o prirodi Boga. Nakon ovog događaja, on je prihvatio ime Benedikt (latinski ekvivalent njegovom imenu, Baruh).

Njegovo djelo "Teološko-politički traktat" (1670.) uzdrmalo je duhove oficijelne crkve zapadne Evrope. Nastalo je u Amsterdamu i predstavljalo je duhovni nukleus radikalne kritike crkve i života utemeljenog na dogmama. U ovom djelu on zastupa stajalište da objava nije istina, nego da je ona produkt volje i u suprotnosti je sa umom, te on nastoji da demistificira objavu u sklopu cjelokupne judejsko-krišćanske i islamske tradicije. On smatra da Toru, Bibliju i Kur'an treba objasniti sa historijskog stajališta, kao i sve druge knjige. To je svakako bila heretička misao.

U Spinozinoj filozofiji preovladava monizam u shvatanju svijeta. Za Spinozu postoji samo jedna supstanca: Bog ili priroda; ona je uzrok same sebe (*causa sui*). On je smatrao da su pojedinačne, vidljive stvari, *modusi* supstance. Radi ovog njegovog učenja bio je prozvan, u isto vrijeme, "Najvećim jevrejem" i " Najvećim ateistom".

## Reference

## Također pogledajte

* Filozofija
	+ Novovjekovna filozofija
	+ Racionalizam
* Rene Descartes
* Gottfried Willhelm Leibniz

## Vanjski linkovi

* Etika - na latinski/engleski ili latinski/francuski
* Vereniging Het Spinozahuis
* The Spinoza Net
* Spinoza i spinozizam Arhivirano 1. 2. 2001. na Wayback Machine - BDSweb
* Teološko-politička rasprava
* HyperSpinoza
* Spinoza na Internetskoj enciklopediji filozofije
# Zastava Francuske

Omjer visine i širine 2:3
**Zastava Fancuske**  je trobojnica sa 3 okomite pruge jednake širine: plavu (uz zastavno koplje), bijelu i crvenu. Prvi je put službeno proglašena 15. februara 1794. u revolucionarnoj Francuskoj. Njeno porijeklo nije u potpunosti razjašnjeno, ali mnogi smatraju da je nastala spajanjem boja iz grba Pariza (plave i crvene) s kraljevskom bijelom. Od 1815. do 1830. u Francuskoj je vraćena stara kraljevska zastava (bijela s ljiljanima), a od 1830. do danas zastava je ponovno trobojnica.

Francuska je zastava inspirisala mnoge druge narodne i državne zastave, pogotovo okolnih zemalja (Belgija, Italija) i bivših francuskih kolonija (Čad, Kamerun).
Ostrvo Clipperton, kao francuska teritorija u Tihom okeanu, se služi istom zastavom.
# Umjereni pojas

Položaj umjerenih pojasa
**Umjereni pojas** u geografiji označava područja Zemljine kugle koja se prostiru između tropskog pojasa i polarnih krugova. U tim su područjima izmjene ljeta i zime općenito postupne. Ljeti je toplo, a ne izrazito vruće, dok je zimi svježe, a ne ledeno hladno. Klime umjerenog pojasa imaju prilično nepredvidivo vrijeme, te se unutar istog godišnjeg doba izmjenjuju vedri i oblačni dani, te dani s različitim identitetom padavina.

## Također pogledajte

* Suptropi

## Reference

## Vanjski linkovi

Nedovršeni članak Umjereni pojas koji govori o **geografiji** treba dopuniti. Dopunite ga prema pravilima Wikipedije.
# Program Memorija svijeta

(Stari) Logo programa Pamćenje svijeta
UNESCO -ov **Program Memorija svijeta (MoW)** je međunarodna inicijativa pokrenuta radi zaštite dokumentarne baštine čovječanstva od kolektivne amnezije, zanemarivanja, propadanja tokom vremena i klimatskih uslova, kao i namjernog uništavanja. Poziva na očuvanje vrijednih arhivskih fondova, bibliotečkih zbirki i privatnih individualnih kompendija širom svijeta za potomstvo, rekonstituciju disperziranog ili raseljenog dokumentarnog naslijeđa i povećanu dostupnost i širenje ovih predmeta.

## Pregled

Registar Pamćenje svijeta je zbirka dokumenata, rukopisa, usmenih predanja, audio-vizuelne građe, biblioteke i arhivske građe univerzalne vrijednosti. Upis u Registar vodi ka poboljšanju očuvanja dokumentarne baštine pozivajući mreže stručnjaka programa da razmjenjuju informacije i prikupljaju resurse za očuvanje, digitalizaciju i distribuciju materijala. Program također koristi tehnologiju za širu dostupnost i širenje stavki upisanih u Registar.

 Deklaracija o pravima čovjeka i građanina (1789) korištena je da se političkim zajednicama proširi prvi francuski Ustav.
## Reference
# Jean-François Millet

| Jean-François Millet |
| --- |
|  |
| Rođenje |  (1814-10-04) 4. oktobar 1814.  Gruchy, Gréville-Hague, Normandija |
| Smrt |  (1875-01-20) 20. januar 1875.  Barbizon, Francuska |
| Nacionalnost | Francuz |
| Period | realizam |
| Vrsta umjetnosti | slikarstvo |
| Djela | *Angelus* *Sijač* *Skupljačice klasja* |
| Utjecao | Gustave Courbet Vincent van Gogh |

**Jean-François Millet** (Gruchy, 4. oktobar 1814 - Barbizon, 20. januar 1875) je bio francuski slikar i grafičar, jedan od najzačajnijih predstavnika realizma i Barbizonske škole.

## Život i djelo

Jean-François Millet rođen je u selu Gruchy, Gréville-Hague (Normandija). 1833. uči u ateljeu slikara portreta Paula Delarochea. Dvije godine poslije preselio se u Pariz gdje upoznaje buduće članove Barbizonske škole Constant Troyona, Narcisse Diaz, Charles Jacque i Théodora Rousseau, kao i Honoré Daumiera i Alfred Sensiera.

Godine 1849. povukao se u Barbizon gdje su nastale mnoge njegove slike. Dok su u njegovim ranim radovima zastupljene su mitološke, žanr-scene i portreti, pod uticajem realizma i Honoré Daumiera u pejzažno slikarstvo barbizonske škole unosio ljudske likove i naglašavao melankoličnost seoskog života. Prednost je davao prigušenim tamnim i sivim tonovima, na njenogim slikama pretežno vlada melanholično raspoloženje. Na slikama velikog formata stavljao je seljake u prednji plan, u izdvojenim skupinama. To su melankolični, sumorni likovi smekšani večernjim svjetlom, zaokupljeni samima sobom, bez drame ili simbolizma.

Millet je imao veliki uticaj na Vincenta van Gogha. Vincent više puta spominje Milleta i njegova djela u svojim pismima bratu Theu.

Godine 1857. nastaje jedna od njegovih najpoznatijih slika *Skupljačice klasja*. Slika prikazuje tri žene koje skupljaju zrna pšenice nakon žetve. Iako je na svojim slikama prikazivao težak rad seljaka na njima nema nikakve socijalne kritike.

*Angelus*, 1857.-59., ulje na platnu, 53,3 × 66 cm, Muzej d'Orsay, Pariz
Slika *Angelus* ili *Molitva u polju* je često reproducirana u 19. i 20. vijeku. Salvador Dalí je bio fasciniran slikom, u svojoj analizi *O tragičnom mitu Angelus* iznosi tvrdnje da je na slici predstavljen pokop djeteta nad kojim se mole roditelji. X-ray analize na platnu su potvrdile njegove sumnje, na slici se ocrtava geometrijski oblik koji podsjeća na lijes. Međutim, nejasno je da li oblik u stvari predstavlja lijes i da li je Millet promijenio svoju ideju o duhovnom miru tokom slikanja.

## Galerija

* *Pekarka*, 1854., ulje na platnu, 55 × 46 cm, Kröller-Müller Museum
* *Sijač*, 1850., ulje na platnu, Muzej umjetnosti, Boston
* *Skupljačice klasja*, 1857., ulje na platnu, Muzej d'Orsay, Pariz
* *Pastirica*, 1864., ulje na platnu, 81 × 101 cm , Muzej d'Orsay, Pariz
* *Lekcija iz pletenja*, 1869., ulje na platnu, 101.3 x 83.2 cm, Saint Louis Art Museum

## Vanjski linkovi

* Jean-François Millet, Barbizon in France (fr)